  Туспуктэм: Константин Вознесенских Майя Бывальцева Удмуртиысь ожгар комиссариат Быдӟым Атыкай ож аръёсы бырем ожгарчилэсь ӵыжы-выжыоссэ утча. Солэсь лысьӧмъёссэ туэ оштолэзе шедтӥзы. Со сярысь Ижкар адимнистрацилэн пресс-службаез ивортӥз. Солдатлэн медальонэзъя тодмо луиз: Мерзляков Аркадий Петрович вордскемын Сарапулын 1916-тӥ арын, ож кутскемлэсь азьвыл Ижкарысь М. Горький нимо ульчаысь 1 номеро юртысь 235 номеро квартираын улӥз. Горд армие 1941-тӥ арын 12-тӥ инвожэое басьтӥзы. 1941-тӥ арын тослуре ивортэк ышиз. Кышноез – Шмыкова Екатерина Ерофеевна. Аркадий Мерзляков сярысь ивортон Ижысь Октябрь ёрослэн буре ваён книгаяз вань. Ожгарчилэсь ӵыжы-выжыоссэ утчало солэн бырем но ватэм интыез сярысь ивортон понна. Вазиськоно Ижысь Выборная ульчаысь 19 номеро юртысь 9-тӥ висъетэ, телефон номер 71-26-37. Аркадий Мерзляковлэсь лысьӧмъёссэ Тюмень улосвылысь утчаськисьёслэн отрядъёссы Новгород улосвылысь Старая Русса ёросысь Дубки гурт вӧзысь ожмаськон интыосысь Горд армиысь мукет солдатъёслэн лысьӧмъёсынызы ӵош шедьтӥзы. Тодэ вайытом, Ижкарын Буре ваён но кайгырон нуналлы сӥзем пӧртэм ужрадъёс ортчозы. Тегъёс: БыдӟымАтыкайож Ижкар ожгарчиос Удмуртия  